title: 2011/687/CFSP: A Tanács 2011/687/KKBP határozata ( 2011. október 14. ) az Európai Unió koszovói jogállamiság-missziójáról (EULEX KOSOVO) szóló 2008/124/KKBP együttes fellépés módosításáról

text:
               15.10.2011

               HU

               Az Európai Unió Hivatalos Lapja

               L 270/31

         A TANÁCS 2011/687/KKBP HATÁROZATA
   (2011. október 14.)
   az Európai Unió koszovói (1) jogállamiság-missziójáról (EULEX KOSOVO) szóló 2008/124/KKBP együttes fellépés módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére és 43. cikkének (2) bekezdésére,
   mivel:

               (1)

               A Tanács 2008. február 4-én elfogadta a 2008/124/KKBP együttes fellépést (2).

               (2)

               A Tanács 2009. június 9-én elfogadta a 2009/445/KKBP együttes fellépést (3), amely a 2008/124/KKBP együttes fellépést módosította azzal, hogy megnövelte a pénzügyi referenciaösszeget, amely a 2008/124/KKBP együttes fellépés hatályának lejártáig az Európai Unió koszovói jogállamiság-missziója (EULEX KOSOVO) kiadásainak fedezésére szolgál.

               (3)

               A Tanács 2010. június 8-án elfogadta a 2010/322/KKBP tanácsi határozatot (4), amely módosította és két évvel – 2012. június 14-ig – meghosszabbította a 2008/124/KKBP együttes fellépést, továbbá a 2010. október 14-ig tartó időszakra meghatározta a pénzügyi referenciaösszeget.

               (4)

               Az Európai Unió koszovói jogállamiság-missziójáról (EULEX KOSOVO) szóló 2008/124/KKBP együttes fellépés módosításáról szóló, 2010. október 15-i 2010/619/KKBP tanácsi határozatban (5) előírt és az EULEX KOSOVO-val kapcsolatos kiadások 2011. október 14-ig történő fedezésére szánt pénzügyi referenciaösszegnek fedeznie kell a 2011. december 14-ig tartó időszakot.

               (5)

               Az EULEX KOSOVO végrehajtására olyan helyzetben kerül sor, amely rosszabbodhat, és akadályozhatja a közös kül- és biztonságpolitikának a Szerződés 21. cikkében meghatározott célkitűzéseinek elérését.

               (6)

               A 2008/124/KKBP együttes fellépést ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2008/124/KKBP együttes fellépés 16. cikkének (1) bekezdése helyébe a következő szöveg lép:

      „(1)   Az EULEX KOSOVO kiadásainak fedezésére szánt pénzügyi referenciaösszeg a 2010. október 14-ig tartó időszakra 265 000 000 EUR.
      Az EULEX KOSOVO kiadásainak fedezésére szánt pénzügyi referenciaösszeg a 2010. október 15-től2011. december 14-ig tartó időszakra 165 000 000 EUR.
      Az EULEX KOSOVO számára a következő időszak tekintetében előirányzandó pénzügyi referenciaösszegről a Tanács határoz.”

   2. cikk
   Ez a határozat az elfogadásának napján lép hatályba.

      Kelt Brüsszelben, 2011. október 14-én.

            a Tanács részéről

            az elnök

         M. DOWGIELEWICZ

      (1)  Az 1244 (1999) ENSZ BT-határozatban foglaltak szerinti Koszovó.

      (2)  HL L 42., 2008.2.16., 92. o.

      (3)  HL L 148., 2009.6.11., 33. o.

      (4)  HL L 145., 2010.6.11., 13. o.

      (5)  HL L 272., 2010.10.16., 19. o.


title: 2004/617/EK: A Tanács határozata (2004. augusztus 11.) az 1994-es GATT-hoz mellékelt EK CXL. listában megadott, rizsre vonatkozó engedmények módosítása tekintetében az 1994-es GATT XXVIII. cikke szerint az Európai Közösség és India között levélváltás formájában létrejött megállapodás megkötéséről

text:
               28.8.2004

               HU

               Az Európai Unió Hivatalos Lapja

               L 279/17

         A TANÁCS HATÁROZATA
   (2004. augusztus 11.)
   az 1994-es GATT-hoz mellékelt EK CXL. listában megadott, rizsre vonatkozó engedmények módosítása tekintetében az 1994-es GATT XXVIII. cikke szerint az Európai Közösség és India között levélváltás formájában létrejött megállapodás megkötéséről
   (2004/617/EK)
   AZ EURÓPAI UNIÓ TANÁCSA,
    tekintettel az Európai Közösséget létrehozó szerződésre és különösen annak 133. cikkére, a 300. cikk (2) bekezdése első albekezdésének első mondatával összefüggésben,
   tekintettel a Bizottság javaslatára,
   mivel:

               (1)

               2003. június 26-án a Tanács felhatalmazta a Bizottságot, hogy kezdeményezzen tárgyalásokat az 1994-es GATT XXVIII. cikke szerint, egyes, rizsre vonatkozó engedmények módosítása tekintetében. Ezzel összefüggésben, a Közösség 2003. július 2-án értesítette a WTO-t arról a szándékáról, hogy módosítani kíván bizonyos engedményeket az EK CXL. listájában.

               (2)

               A Bizottság a Szerződés 133. cikke szerinti bizottsággal konzultálva, és a Tanács által kiadott tárgyalási irányelvek keretén belül folytatott tárgyalásokat.

               (3)

               A Bizottság tárgyalt az Amerikai Egyesült Államokkal, melynek elsődleges szállítói érdeke fűződik az 1006 20 HR-kód (hántolt rizs) alá tartozó és jelentős szállítói érdeke az 1006 30 HR-kód (őrölt rizs) alá tartozó termékekhez, Thaifölddel, melynek elsődleges szállítói érdeke fűződik az 1006 30 HR-kód (őrölt rizs) alá tartozó és jelentős szállítói érdeke az 1006 20 HR-kód (hántolt rizs) alá tartozó termékekhez, valamint Indiával és Pakisztánnal, melyek mindegyikének jelentős szállítói érdeke fűződik az 1006 20 HR-kód (hántolt rizs) alá tartozó termékekhez.

               (4)

               Annak biztosítása érdekében, hogy a megállapodást 2004. szeptember 1-jétől teljes egészében alkalmazni lehessen, valamint a rizs piacának közös szervezéséről szóló, 2003. szeptember 29-i 1785/2003/EK tanácsi rendelet (1) módosításáig, a Bizottságot fel kell hatalmazni arra, hogy átmeneti eltéréseket fogadjon el e rendelet tekintetében.

               (5)

               Az e határozat végrehajtásához szükséges intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal (2) összhangban kell elfogadni.

               (6)

               A Bizottságnak sikerült megállapodást kötnie Indiával. Az Európai Közösség és India között levélváltás formájában létrejött megállapodást ezért jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az 1994-es GATT-hoz mellékelt EK CXL. listában megadott, rizsre vonatkozó engedmények módosítása tekintetében az 1994-es GATT XXVIII. cikke szerint az Európai Közösség és India között levélváltás formájában létrejött megállapodás a Közösség részéről jóváhagyásra kerül.
   A megállapodás szövege e határozat mellékletét képezi.
   2. cikk
   Annak érdekében, hogy e megállapodást 2004. szeptember 1-jétől teljes egészében alkalmazni lehessen, a Bizottság az e határozat 3. cikke (2) bekezdésében említett eljárással összhangban, az ehhez szükséges mértékben eltérhet az 1785/2003/EK rendelettől, amíg ezt a rendeletet módosítják, de legfeljebb 2005. június 30-ig.
   3. cikk
   (1)   A Bizottságot a gabonafélék piacának közös szervezéséről szóló, 2003. szeptember 29-i 1784/2003/EK tanácsi rendelet (3) 25. cikkével létrehozott Gabonapiaci Irányítóbizottság segíti.
   (2)   Erre a bekezdésre történő hivatkozáskor az 1999/468/EK határozat 4. és 7. cikkét kell alkalmazni.
   Az 1999/468/EK határozat 4. cikke (3) bekezdésében előírt időtartam egy hónap.
   (3)   A bizottság elfogadja eljárási szabályzatát.
   4. cikk
   A Tanács elnöke felhatalmazást kap, hogy kijelölje a megállapodásnak a Közösség nevében történő aláírására jogosult személyt vagy személyeket (4).

      Kelt Brüsszelben, 2004. augusztus 11-én.

            a Tanács részéről

            az elnök

         B. BOT

      (1)  HL L 270., 2003.10.21., 96. o.

      (2)  HL L 184., 1999.7.17., 23. o.

      (3)  HL L 270., 2003.10.21., 78. o.

      (4)  A megállapodás hatálybalépésének időpontja az Európai Unió Hivatalos Lapjában kihirdetésre kerül.
   MEGÁLLAPODÁS, AMELY LEVÉLVÁLTÁS FORMÁJÁBAN JÖTT LÉTRE
   az EK-nak az 1994-es GATT-hoz mellékelt CXL. listájában megadott, rizsre vonatkozó engedmények módosítása tekintetében az 1994-es GATT XXVIII. cikke szerint az Európai Közösség és India között
   Uram!
   Az EK-nak az 1994-es Általános Vám- és Kereskedelmi Egyezményhez (GATT) mellékelt CXL. listájában megadott, rizsre vonatkozó engedmények módosítása tekintetében az 1994-es GATT XXVIII. cikke értelmében az Európai Közösség (EK) és India között lefolytatott tárgyalásokat követően az EK egyetért az alábbiakban felvázolt döntésekkel.
   Végleges behozatali rendtartás
   A vámtarifa mértéke a hántolt rizs (1006 20 KN-kód) esetében 65 EUR/tonna.
   A Basmati 370, Basmati 386, Type-3 (Dehradun), Taraori Basmati (HBC-19), Basmati 217, Ranbir Basmati, Pusa Basmati és Super Basmati fajtákba tartozó hántolt rizs (1006 20 17 és 1006 20 98 KN-kód) behozatali rendtartása tekintetében az EK specifikus kötött vámtarifája nulla. Ebből a célból:

               —

               DNS-vizsgálaton alapuló közösségi ellenőrzési rendszert kell létrehozni a határon; India aktívan együttműködik az EK-val ennek az ellenőrzési rendszernek a felállításában, az EK pedig megfelelő technikai segítséget nyújt ez ügyben,

               —

               a felek megállapítják, hogy a fent említett fajtákba tartozó Basmati rizst meghatározott földrajzi körzetekben termesztik, és hogy India földrajzi árujelzőként fogja védeni a Basmati rizst. Az EK üdvözölne egy kérelmet a Basmati rizs földrajzi árujelzőként történő védelmére a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, az 1992. július 14-i 2081/92/EGK tanácsi rendelet (1) értelmében. Az EK bármely ilyen kérelmet a lehető leggyorsabban dolgozza fel. Az EK minden szükséges technikai segítséget biztosít ez ügyben.

         Átmeneti intézkedés
   2004. szeptember 1-jétől a fent említett közösségi ellenőrzési rendszer hatálybalépésének időpontjáig az EK átmeneti rendtartást vezet be a fent említett fajtákba tartozó hántolt rizsre (1006 20 17 és 1006 20 98 KN-kód) vonatkozóan az alábbi tényezőkre alapozva.
   Az EK autonóm módon alkalmazott vámtarifája nulla. Piaci zavar fellépése esetén azonban az EK konzultálni fog India illetékes hatóságaival a megfelelő megoldás megtalálása érdekében. Ha nem születik megállapodás, akkor az EK fenntartja magának a jogot, hogy visszatérjen a hántolt rizsre (1006 20 KN-kód) vonatkozó 65 EUR/tonnás kötött vámtarifához.
   Általános
   E megállapodás céljából:

               —

               az EK külön vámtarifa-táblázatot készít az Indiával, illetve Pakisztánnal kötött megállapodásban feltüntetett fajtákba tartozó Basmati rizsre vonatkozóan,

               —

               az illetékes indiai hatóságok továbbra is a behozatali engedély kiállítása előtt állítják ki az eredetiségigazolást, ami azt jelenti, hogy fennmarad az eredetiségigazolás adminisztrálásának a jelenlegi rendszere.

         Az EK elismeri, hogy Indiának tárgyaláskezdeményezési joga van a jelen levélben meghatározott engedmények tekintetében.
   A megállapodást a felek a saját eljárásaik szerint hagyják jóvá.
   E megállapodás rendelkezéseit 2004. szeptember 1-jétől kell alkalmazni.
   Lekötelezne, ha megerősítené azt, hogy Kormánya egyetért-e a fentiekkel.
   Kérem, Uram, fogadja megkülönböztetett nagyrabecsülésem kifejezését.

      Hecho en Bruselas, el
      V Bruselu dne
      Udfærdiget i Bruxelles, den
      Geschehen zu Brüssel am
      Brüssel,
      Έγινε στις Βρυξέλλες, στις
      Done at Brussels,
      Fait à Bruxelles, le
      Fatto a Bruxelles, addì
      Briselÿ,
      Priimta Briuselyje,
      Kelt Brüsszelben,
      Magÿmula fi Brussel,
      Gedaan te Brussel,
      Sporzÿdzono w Brukseli, dnia
      Feito em Bruxelas,
      V Bruseli
      V Bruslju,
      Tehty Brysselissä
      Utfärdat i Bryssel den

      Por la Comunidad Europea
      Za Evropské společenstvί
      For Det Europæiske Fællesskab
      Für die Europäische Gemeinschaft
      Euroopa Ühenduse nimel
      Για την Ευρωπαϊκή Κοινότητα
      For the European Community
      Pour la Communauté européenne
      Per la Comunità europea
      Eiropas Kopienas vārdā
      Europos bendrijos vardu
      az Európai Közösség részéről
      Għall-Komunità Ewropea
      Voor de Europese Gemeenschap
      W imieniu Wspólnoty Europejskiej
      Pela Comunidade Europeia
      Za Európske spoločenstvo
      za Evropsko skupnost
      Euroopan yhteisön puolesta
      På Europeiska gemenskapens vägnar

   Uram!
   Megtiszteltetés számomra, hogy visszaigazolhatom mai levelének kézhezvételét, amely a következőképpen szól:
   „Az EK-nak az 1994-es Általános Vám- és Kereskedelmi Egyezményhez (GATT) mellékelt CXL. listájában megadott, rizsre vonatkozó engedmények módosítása tekintetében az 1994-es GATT XXVIII. cikke értelmében az Európai Közösség (EK) és India között lefolytatott tárgyalásokat követően az EK egyetért az alábbiakban felvázolt döntésekkel.
   Végleges behozatali rendtartás
   A vámtarifa mértéke a hántolt rizs (1006 20 KN-kód) esetében 65 EUR/tonna.
   A Kernel (Basmati), Basmati 370, Pusa Basmati és Super Basmati fajtákba tartozó hántolt rizs (1006 20 17 és 1006 20 98 KN-kód) behozatali rendtartása tekintetében az EK specifikus kötött vámtarifája nulla. Ebből a célból:

               —

               DNS-vizsgálaton alapuló közösségi ellenőrzési rendszert kell létrehozni a határon; India aktívan együttműködik az EK-val ennek az ellenőrzési rendszernek a felállításában, az EK pedig megfelelő technikai segítséget nyújt ez ügyben,

               —

               a felek megállapítják, hogy a fent említett fajtákba tartozó Basmati rizst meghatározott földrajzi körzetekben termesztik, és hogy India földrajzi árujelzőként fogja védeni a Basmati rizst. Az EK üdvözölne egy kérelmet a Basmati rizs földrajzi árujelzőként történő védelmére a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendelet (2) értelmében. Az EK bármely ilyen kérelmet a lehető leggyorsabban dolgozza fel. Az EK minden szükséges technikai segítséget biztosít ez ügyben.

         Átmeneti intézkedés
   2004. szeptember 1-jétől a fent említett közösségi ellenőrzési rendszer hatálybalépésének időpontjáig az EK átmeneti rendtartást vezet be a fent említett fajtákba tartozó hántolt rizsre (1006 20 17 és 1006 20 98 KN-kód) vonatkozóan az alábbi tényezőkre alapozva.
   Az EK autonóm módon alkalmazott vámtarifája nulla. Piaci zavar fellépése esetén azonban az EK konzultálni fog India illetékes hatóságaival a megfelelő megoldás megtalálása érdekében. Ha nem születik megállapodás, akkor az EK fenntartja magának a jogot, hogy visszatérjen a hántolt rizsre (1006 20 KN-kód) vonatkozó 65 EUR/tonnás kötött vámtarifához.
   Általános
   E megállapodás céljából:

               —

               az EK külön vámtarifa-táblázatot készít az Indiával, illetve Pakisztánnal kötött megállapodásban feltüntetett fajtákba tartozó Basmati rizsre vonatkozóan,

               —

               az illetékes indiai hatóságok továbbra is a behozatali engedély kiállítása előtt állítják ki az eredetiségigazolást, ami azt jelenti, hogy fennmarad az eredetiségigazolás adminisztrálásának a jelenlegi rendszere.

         Az EK elismeri, hogy Indiának tárgyaláskezdeményezési joga van a jelen levélben meghatározott engedmények tekintetében.
   A megállapodást a felek a saját eljárásaik szerint hagyják jóvá.
   E megállapodás rendelkezéseit 2004. szeptember 1-jétől kell alkalmazni.
   Lekötelezne, ha megerősítené azt, hogy Kormánya egyetért-e a fentiekkel.”
   Megtiszteltetés számomra, hogy megerősíthetem: Kormányom egyetért az Ön levelében foglaltakkal.
   Kérem, Uram, fogadja megkülönböztetett nagyrabecsülésem kifejezését.

      Done at Brussels,
      Hecho en Bruselas, el
      V Bruselu dne
      Udfærdiget i Bruxelles, den
      Geschehen zu Brüssel am
      Brüssel,
      Έγινε στις Βρυξέλλες, στις
      Fait à Bruxelles, le
      Fatto a Bruxelles, addì
      Briselÿ,
      Priimta Briuselyje,
      Kelt Brüsszelben,
      Magÿmula fi Brussel,
      Gedaan te Brussel,
      Sporzÿdzono w Brukseli, dnia
      Feito em Bruxelas,
      V Bruseli
      V Bruslju,
      Tehty Brysselissä
      Utfärdat i Bryssel den

      On behalf of India
      En nombre de la India
      Za Indii
      På Indiens vegne
      Im Namen Indiens
      India nimel
      Εξ ονόματος της Ινδίας
      Au nom de l'Inde
      Per l'India
      Indijas vārdā
      Indijos vardu
      India nevében
      Għan-nom ta’ l-Indja
      Namens India
      W imieniu Indii
      Em nome da Índia
      V mene Indie
      V imenu Indije
      Intian puolesta
      På Indiens vägnar

      (1)  HL L 208., 1992.7.24., 1. o. A legutóbb a 806/2003/EK rendelettel (HL L 122., 2003.5.16, 1.o.) módosított rendelet.

      (2)  HL L 208., 1992.7.24., 1. o. A legutóbb a 806/2003/EK rendelettel (HL L 122., 2003.5.16., 1. o.) módosított rendelet.


title: 2011/31/EU: A Bizottság határozata ( 2011. január 19. ) a Thaiföldről származó tisztított tereftálsav és sói behozatalára vonatkozó szubvencióellenes eljárás megszüntetéséről

text:
               20.1.2011

               HU

               Az Európai Unió Hivatalos Lapja

               L 15/17

         A BIZOTTSÁG HATÁROZATA
   (2011. január 19.)
   a Thaiföldről származó tisztított tereftálsav és sói behozatalára vonatkozó szubvencióellenes eljárás megszüntetéséről
   (2011/31/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösségben tagsággal nem rendelkező országokból érkező támogatott behozatallal szembeni védelemről szóló, 2009. június 11-i 597/2009/EK tanácsi rendeletre (1) (a továbbiakban: alaprendelet) és különösen annak 14. cikkére,
   a tanácsadó bizottsággal folytatott konzultációt követően,
   mivel:
   1.   AZ ELJÁRÁS

   1.1.   Az eljárás megindítása

               (1)

               2009. december 22-én az Európai Bizottság (a továbbiakban: Bizottság) az Európai Unió Hivatalos Lapjában közzétett értesítéssel (2) (a továbbiakban: az eljárás megindításáról szóló értesítés) bejelentette, hogy szubvencióellenes eljárást indít a Thaiföldről (a továbbiakban: érintett ország) származó tisztított tereftálsav és sói (a továbbiakban: PTA) Unióba történő behozatalára vonatkozóan.

               (2)

               A szubvencióellenes eljárás azt követően indult, hogy az uniós PTA-gyártás jelentős részét, ez esetben több mint 50 %-át képviselő BP Aromatics Limited NV és CEPSA Quimica S.A. (a továbbiakban: panaszosok) 2009. november 13-án panaszt nyújtottak be. A panasz olyan prima facie bizonyítékot tartalmazott az érintett országokból származó érintett termék támogatására és az abból eredő jelentős kárra vonatkozóan, mely elegendőnek minősült az eljárás megindításának indoklásához.

               (3)

               Ugyanezen a napon a Bizottság az Európai Unió Hivatalos Lapjában közzétett értesítés (3) útján bejelentette a Thaiföldről származó PTA Unióba történő behozatalára vonatkozó dömpingellenes eljárás megindítását is. A vizsgálatot a 2011/32/EU bizottsági határozat (4) zárta le.

               (4)

               Az eljárás megindítását megelőzően és összhangban az alaprendelet 10. cikkének (7) bekezdésével a Bizottság értesítette Thaiföld kormányát arról, hogy megfelelően dokumentált panasz érkezett be hozzá, amely szerint a Thaiföldről származó tisztított tereftálsav (PTA) támogatott behozatala jelentős kárt okoz az érintett uniós gazdasági ágazatnak. A Bizottság konzultációt kezdeményezett Thaiföld kormányával, hogy a panasz tartalma tekintetében tisztázzák a helyzetet, és kölcsönösen elfogadott megoldást találjanak. Thaiföld kormánya elfogadta a konzultációkra szóló felhívást, és ezt követően megtartották a konzultációkat. A konzultációk során nem sikerült kölcsönösen elfogadható megoldást találni, ugyanakkor kellő mértékben figyelembe vették a thaiföldi hatóságoknak a panaszban szereplő megjegyzésekkel kapcsolatos észrevételeit, melyek a rendszerek kiegyenlíthetőségének hiányára vonatkoztak. A konzultációk alatt Thaiföld kormánya beadványokat nyújtott be.

         1.2.   Az eljárásban érintett felek

               (5)

               A Bizottság az eljárás megindításáról hivatalosan tájékoztatta a panaszosokat, más ismert uniós gyártókat, az ismert thaiföldi exportáló gyártókat, az érintett exportáló ország képviselőit, valamint az ismert importőröket és felhasználókat. Az érdekelt felek lehetőséget kaptak észrevételeik írásbeli ismertetésére és arra, hogy az eljárás megindításáról szóló értesítésben meghatározott határidőn belül meghallgatást kérjenek. Kérésre minden olyan érdekelt felet meghallgattak, amely bizonyította, hogy meghallgatását különleges okok indokolják.

               (6)

               A Bizottság az eljárás megindításáról szóló értesítésben megadott határidőn belül kérdőívet küldött az exportáló ország hatóságainak, a panaszosoknak, más ismert uniós gyártóknak, az ismert thaiföldi exportáló gyártóknak, az ismert importőröknek és az érintett termék felhasználóinak, valamint bármely más, kérdőívet igénylő félnek.

               (7)

               A thaiföldi hatóságoktól, a három ismert thaiföldi exportáló gyártótól, három uniós gyártótól, egy uniós importőrtől és öt uniós felhasználótól érkezett kitöltött kérdőív.

               (8)

               A Bizottság minden olyan információt beszerzett és ellenőrzött, amelyet a támogatás, az abból eredő kár és az uniós érdek ideiglenes meghatározása szempontjából szükségesnek tartott.

               (9)

               A következő állami hatóságok telephelyén került sor ellenőrző látogatásokra:
               Thaiföldi Beruházási Tanács (Office of Board of Investment), Bangkok, Thaiföld

               (10)

               A következő vállalatok telephelyein került sor ellenőrző látogatásra:

                           a)

                           Uniós gyártók

                                       —

                                       BP Aromatics Limited NV, Geel, Belgium

                                       —

                                       CEPSA Química, S.A., Madrid, Spanyolország

                                       —

                                       Lotte Chemical UK Ltd (korábban Artenius), Wilton, Redcar, Egyesült Királyság

                           b)

                           Uniós importőrök

                                       —

                                       Mitsui & Co. Benelux NV, Brüsszel, Belgium

                           c)

                           Uniós felhasználók

                                       —

                                       DSM Powder Coating Resins B.V., Zwolle, Hollandia

                                       —

                                       M&G Polimeri Italia SPA, Patrica (Frosinone), Olaszország

                                       —

                                       Novapet S.A., Barbastro (Huesca), Spanyolország

                                       —

                                       UAB NEO Group, Klaipeda, Litvánia

                           d)

                           Thaiföldi exportáló gyártók

                                       —

                                       TPT Petrochemicals Public Company Ltd., Bangkok, Thaiföld (a továbbiakban: TPT)

                                       —

                                       TPT Petrochemicals Public Company Ltd., Rayong, Thaiföld (a továbbiakban: TPT)

                                       —

                                       Indorama Petrochem Ltd., Rayong, Thaiföld (a továbbiakban: Indorama)

                                       —

                                       Siam Mitsui PTA Company Ltd., Rayong, Thaiföld (a továbbiakban: SMPC)

               (11)

               Mivel mind a TPT, mind az Indorama ugyanazon holdingtársaság tulajdonában van, e dokumentum ezentúl „Indorama csoportként” hivatkozik rájuk.

         1.3.   Vizsgálati időszak és figyelembe vett időszak

               (12)

               A támogatás és a kár vizsgálata a 2008. december 1. és 2009. november 30. közötti időszakra (a továbbiakban: vizsgálati időszak) terjedt ki. A kár felmérése szempontjából lényeges tendenciák vizsgálata a 2006. január 1. és a vizsgálati időszak vége közötti időszakra (a továbbiakban: figyelembe vett időszak) terjedt ki.

         2.   ÉRINTETT TERMÉK ÉS HASONLÓ TERMÉK

   2.1.   Érintett termék

               (13)

               Az érintett termék a jelenleg az ex 2917 36 00 KN-kód alá besorolt, legalább 99,5 tömegszázalékos tisztaságú tereftálsav és sói (a továbbiakban: érintett termék).

               (14)

               A PTA-t a nyers tereftálsav tisztításával nyerik; a nyers tereftálsavat pedig para-xilol és oldószer katalizátoroldat jelenlétében történő reakciójával állítják elő.

         2.2.   Hasonló termék

               (15)

               Megállapítást nyert, hogy az érintett termék, a Thaiföldön előállított és az ottani belföldi piacon értékesített PTA, valamint az Unióban előállított és ott az uniós gazdasági ágazat által értékesített PTA ugyanazokkal az alapvető fizikai és kémiai jellemzőkkel rendelkeznek, és felhasználásuk is azonos Így az alaprendelet 2. cikkének c) pontja értelmében ezeket a termékeket hasonló terméknek tekintik.

         3.   TÁMOGATÁS

   3.1.   Bevezetés

               (16)

               A panaszban található információk és a Bizottság kérdőívére adott válaszok alapján a következő rendszereket vizsgálták, mivel ezeknek állítólag a kormányhatóságok által nyújtott állami támogatás is része:

                           —

                           a gépekre vonatkozó behozatali vám alóli mentesség vagy a vám csökkentése,

                           —

                           társasági adó alóli mentesség,

                           —

                           az exporttermékek előállításánál felhasznált nyers- és alapvető anyagok behozatali vámja alóli mentesség,

                           —

                           a szállítási költségek, a villamosenergia- illetve a vízdíj kétszeres levonása az adóköteles jövedelemből a támogatásra jogosult tevékenységből származó első jövedelemtől számított tíz évig,

                           —

                           a projektek infrastruktúrájának felszerelésével vagy megépítésével járó költségek 25 %-ának a nettó nyereségből történő, a szokásos értékcsökkenésen túli levonása,

                           —

                           a Thaiföldön gyártott exportált áruk adó- és vámviszszatérítése.

         3.2.   Általános megjegyzések

               (17)

               A beruházások támogatásáról szóló B.E. 2544 törvény (Investment Promotion Act, a továbbiakban: „IPA”) ösztönzőkkel segíti elő a thaiföldi gazdaság fejlődését. Az IPA, amelyet a Thaiföldi Beruházási Tanács (a továbbiakban: beruházási tanács) igazgat, a fent említett 3.1. szakaszban említett rendszerekből származó kedvezményekben részesíti a támogatható projekteket. Annak érdekében, hogy az IPA szerinti kedvezményekből részesülhessenek, az egyes vállalatok kérelmet nyújtanak be a beruházási tanácshoz támogatási bizonyítvány iránt, amely meghatározza a gyártandó árukat és a nyújtandó támogatásokat.

               (18)

               A Thaiföldi Királyságban gyártott exportált áruk adó- és vámvisszatérítésről szóló B.E.2524 (1981) törvény meghatározza az exportált áruk adó- és vámvisszatérítéséről szóló rendszerben való részvétel kritériumait és feltételeit. Ezt a rendszert a thaiföldi pénzügyminisztérium hatáskörébe tartozik.

               (19)

               A kiszámított támogatások teljes összege minden egyes egyedi vállalat esetében a de minimis küszöbérték alatt van, azaz kisebb, mint az érték 2 %-a. Ezért a szubvencióellenes alaprendelet 14. cikke (3) és (5) bekezdésének megfelelően, még ha az összes szóban forgó támogatás kiegyenlíthető lenne is, nem lehet szubvencióellenes vámot kivetni a thaiföldi exportőrökre. A de minimis támogatás miatt a (16) preambulumbekezdésben említett szubvenciós rendszerek sajátosságát nem vizsgálták.

               (20)

               Az egyértelműség kedvéért azonban az alábbiakban sor kerül a rendszerek részletes ismertetésére és az egyedi vállalatoknak nyújtandó kapcsolódó támogatási ráták meghatározására, tekintet nélkül arra, hogy a támogatások kiegyenlíthetőnek tekinthetők vagy sem.

         3.3.   Egyéni rendszerek

   3.3.1.   A gépekre vonatkozó behozatali vám alóli mentesség vagy a vám csökkentése

   a)   Jogalap

               (21)

               Az importált gépekre vonatkozó behozatali vám mentességének jogalapjául az IPA 28. cikke szolgál. E rendszer keretében a vállalatok jogosultak a gépekre vonatkozó behozatali vám megfizetése alóli teljes mentességre, ahogyan azt a Thaiföldi Beruházási Tanács jóváhagyta, feltéve, hogy nincs ilyen, a minőség terén összehasonlítható gép, amelyet Thaiföld területén gyártanak vagy szerelnek össze. Az importált gépekre vonatkozó behozatali vám 50 %-os csökkentésének jogalapjául az IPA 29. cikke szolgál.

         b)   Gyakorlati megvalósítás

               (22)

               Annak érdekében, hogy a rendszer kedvezményeiből részesülhessen, a vállalatnak rendelkeznie kell támogatási bizonyítvánnyal, amely megállapítja, hogy az jogosult-e a gépekre vonatkozó vám alóli mentességre vagy vámcsökkentésre a 28. és a 29. cikk értelmében. A Vámhivatal másolatot kap az engedélyről, valamint a beruházási tanács által előzőleg jóváhagyott, a gépekre vonatkozó összesített jegyzéket és ezen gépek behozatala esetében azokat a behozatali vám megfizetése nélkül lehet forgalomba hozni.

         c)   A támogatás összegének kiszámítása

               (23)

               Az exportőröknek járó kedvezményt az importált tárgyi eszközökre vonatkozó kifizetetlen vám összege alapján számították ki, mégpedig úgy, hogy az összeget az érintett termék iparágában az ilyen tárgyi eszközök szokásos értékcsökkenését tükröző időszakra elosztották. Ezt az időszakot 15 évben állapították meg, amely összhangban áll az érintett terméket előállító vállalatok többsége által alkalmazott értékcsökkenési időtartammal, mind Thaiföldön, mind az Európai Unióban. Az így kiszámított összeget, amely elszámolható a vizsgálati időszakra, kiigazították a vizsgálati időszak alatti kamatok hozzáadásával annak érdekében, hogy megállapítsák az e rendszer alapján a kedvezményezettnek nyújtott teljes kedvezmények összegét. A vizsgált időszakban a kereskedelmi kamatláb Thaiföldön megfelelőnek tekinthető. Ezt az összeget osztották el a vizsgálati időszak alatti teljes értékesítésre.

         d)   Következtetés

               (24)

               Az Indorama csoport 0,3 %-os, a Siam Mitsui PTA Co., Ltd pedig 0,19 %-os kedvezményben részesült.

         3.3.2.   Társasági adó alóli mentesség

   a)   Jogalap

               (25)

               A társasági adó alóli mentesség jogalapjául az IPA 31. cikke szolgál. A társasági adó szokásos mértéke Thaiföldön 30 %.

         b)   Következtetés

               (26)

               A vizsgált vállalatok egyike sem részesült a rendszer kedvezményeiből a vizsgált időszakban. Valamennyi thaiföldi exportáló gyártó ellentételezi a vizsgálati időszak alatt termelt nyereségeket a veszteségekkel, amelyeket az előző elszámolási időszakokból hoztak át. Ezt a gyakorlatot a thaiföldi adókódex engedélyezte az összes vállalat számára, akár támogatta azokat a beruházási tanács, akár nem; ez az intézkedés nem minősül támogatásnak. Ennek következtében a vizsgált vállalatok nem alkalmazták a társasági adó alóli mentességi rendszert.

         3.3.3.   A szállítási költségek, a villamosenergia- illetve a vízdíj kétszeres levonása az adóköteles jövedelemből a támogatásra jogosult tevékenységből származó első jövedelemtől számított tíz évig

   a)   Jogalap

               (27)

               Az IPA 35. cikkének (2) bekezdése szolgál jogalapjául a szállítási költségek, a villamosenergia- illetve a vízdíj kétszeres levonásának az adóköteles jövedelemből a támogatásra jogosult tevékenységből származó első jövedelemtől számított tíz évig.

         b)   Gyakorlati megvalósítás

               (28)

               Annak érdekében, hogy a rendszer kedvezményeiből részesülhessen, a vállalatnak rendelkeznie kell támogatási bizonyítvánnyal, amely megállapítja, hogy az jogosult-e a szállítási költségek, a villamosenergia- illetve a vízdíj kétszeres levonására az adóköteles jövedelemből az IPA 35. cikkének (2) bekezdése értelmében. A fent említett költségekből történő szokásos levonáson túl a beruházási tanács által támogatott vállalatoknak megengedik, hogy másodszor is levonják ugyanazt az összeget a nyereségükből az adóbevallásukban. A vállalatnak éves adóbevallásában ki kell töltenie egy, a támogatott tevékenységnek kijelölt speciális oszlopot. Ennek következtében az adóköteles nettó nyereség is ezzel az összeggel csökken, vagy a nettó veszteség ezzel az összeggel növekszik.

         c)   A támogatás összegének kiszámítása

               (29)

               A rendszer biztosította kedvezményt a nettó nyereségből másodszor levont összeg alapján kell kiszámítani, ahogyan azt az adóbevallás támogatott tevékenységekre vonatkozó speciális oszlopában rögzítették. A nem támogatott tevékenységek esetében ez az összeg a nettó nyereség társasági adóra köteles részéhez tartozik majd, ezért ennek az összegnek a 30 %-a (a szokásos társasági adó Thaiföldön) képezi a kedvezményt a vállalat számára. Ezt az összeget osztották el a vizsgálati időszak alatti teljes értékesítésre.

         d)   Következtetés

               (30)

               Az Indorama csoport 0,55 %-os, a Siam Mitsui PTA Co., Ltd 0,57 %-os kedvezményben részesült.

         3.3.4.   A projektek infrastruktúrájának felszerelésével vagy megépítésével járó költségek 25 %-ának a nettó nyereségből történő, a szokásos értékcsökkenésen túli levonása

   a)   Jogalap

               (31)

               E rendszer jogalapjául az IPA 35. cikkének (3) bekezdése szolgál. A rendszer magában foglalja az engedélyt a támogatott tevékenység során a projektek felszerelésével vagy a létesítmények megépítésével járó költségek 25 %-ának a nettó nyereségből történő, a szokásos értékcsökkenésen túli levonását. A kedvezményezettnek igénybe kell vennie a kedvezményt attól az időponttól számított tíz éven belül, hogy a támogatott tevékenységből jövedelem származott.

         b)   Következtetés

               (32)

               A vizsgált vállalatok egyike sem részesült a rendszer kedvezményeiből a vizsgált időszakban. A vizsgált időszak előtti időszakban az exportáló gyártók közül vagy egyik sem részesült a társaságiadó-mentességi rendszer nyújtotta kedvezményből (mivel nettósították nyereségüket a múltban felhalmozott veszteségeikkel szemben) vagy veszteségeket termeltek. Ezekből az okokból nem részesülhetnek a rendszer kedvezményeiből.

         3.3.5.   Az exporttermékek előállításánál felhasznált nyers- és alapvető anyagok behozatali vámja alóli mentesség

   a)   Jogalap

               (33)

               E rendszer jogalapjául az IPA 36. cikkének (1) bekezdése szolgál. E rendszer alapján a beruházási tanács van felhatalmazva, hogy megadja az exporttermékek előállításánál felhasznált nyers- és alapvető anyagok behozatali vámja alóli mentességet. Bármely zónába tartozó vállalat jogosult erre a rendszerre, amennyiben támogatásra is jogosult.

         b)   Következtetés

               (34)

               A vizsgált vállalatok egyike sem részesült a rendszer kedvezményeiből a vizsgált időszakban. A PTA gyártása során felhasznált fő nyersanyagok behozatali vámjának értéke nulla. Ennek következtében a vizsgált thaiföldi exportőrök nem részesültek a rendszer kedvezményeiben.

         3.3.6.   A Thaiföldön gyártott exportált áruk adó- és vámviszszatérítése

   a)   Jogalap

               (35)

               Értesítés a Királyságban exportra gyártott áruk adójának visszatérítéséről 1/2547 – A rendszer kedvezményeire vonatkozó visszatérítési ráták.

         b)   Gyakorlati megvalósítás

               (36)

               A vállalatok az exportált áruk FOB-értékének 0,38 %-a értékében részesülnek visszatérítésben. A kedvezményt exportügyletenként számítják, azonban a vállalatok általában egyszerre több kérelmet nyújtanak be a visszatérítésre. A vállalatok kérelmet nyújtanak be a visszatérítés iránt az illetékes hatóságnak, és megkapják a visszatérítést.

         c)   A támogatás összegének kiszámítása

               (37)

               A kedvezmény e rendszer esetében a visszatérítésként kapott és ennek következtében a vállalatok elszámolásaiban bevételként kimutatott tényleges összeg. Ezt az összeget osztották el a vizsgálati időszak alatti teljes értékesítésre.

         d)   Következtetés

               (38)

               Az Indorama csoport 0,36 %-os, a Siam Mitsui PTA Co., Ltd 0,36 %-os kedvezményben részesült.

         3.4.   A támogatások összege

               (39)

               A szubvenciók ideiglenes összegei az alaprendelet rendelkezéseivel összhangban, ad valorem mértékként kifejezve a thaiföldi exportáló gyártók esetében:
               —   Indorama Petrochem Limited: 1,3 %
               —   TPT Petrochemical Public Company Limited: 1 %
               —   Siam Mitsui PTA Co., Ltd: 1,1 %

               (40)

               Mivel az Indorama Petrochem Limited és a TPT Petrochemical Public Company Limited ugyanahhoz a csoporthoz tartoznak, közös szubvencióellenes vámtételt állapítottak meg számukra. A Indorama/TPT csoportra vonatkozó végleges ráta: 1,2 %.

                  Összefoglaló táblázat

                           A gépekre vonatkozó behozatali vámok mentességének vagy csökkentésének rendszere

                           Az adóköteles jövedelemből történő kétszeres levonás rendszere

                           Az exportvám-visszatérítés rendszere

                           Teljes támogatáskülönbözet

                           Siam Mitsui

                           0,19 %

                           0,57 %

                           0,36 %

                           1,1 %

                           Indorama

                           0,18 %

                           0,78 %

                           0,35 %

                           1,3 %

                           TPT

                           0,47 %

                           0,23 %

                           0,36 %

                           1 %

                           Indorama/TPT csoport

                           0,3 %

                           0,55 %

                           0,36 %

                           1,2 %

               (41)

               A thaiföldi exportáló gyártók számára nyújtható kiegyenlíthető támogatások de minimis összegeinek fényében nem lehet ideiglenes intézkedéseket bevezetni a Thaiföldről származó PTA importjára.

         4.   KÁR, OK-OKOZATI ÖSSZEFÜGGÉS ÉS UNIÓS ÉRDEK

               (42)

               A támogatásokra vonatkozó fenti ténymegállapítások tekintetében, nincsen szükség semmilyen, a kárról, az okozati összefüggésről és az uniós érdekről szóló elemzésre.

         5.   AZ ELJÁRÁS MEGSZÜNTETÉSE

               (43)

               Az eljárást ezért meg kell szüntetni, mivel a thaiföldi exportáló gyártóknak nyújtott kiegyenlíthető támogatások összege kisebb, mint az érték 2 %-a. Az érdekelt feleket a Bizottság ennek megfelelően tájékoztatta, és lehetőséget biztosított észrevételeik megtételére.

               (44)

               A támogatás szempontjaira tekintettel a thaiföldi kormánytól és az egyik panaszostól észrevételek érkeztek.

               (45)

               A thaiföldi kormány azzal érvelt, hogy a vizsgált rendszereket nem lehet különleges támogatási rendszereknek tekinteni, mivel azok részei az ország decentralizációs politikájának, nem jelentenek exportkontingenst, és nem korlátozzák a hozzáférést bizonyos üzleti ágazatokhoz vagy régiókhoz. Ebből a szempontból meg kell jegyezni, hogy a vizsgálat egyértelműen megállapította, hogy a vizsgált rendszerek, amelyeket az exportáló gyártók igénybe vettek a vizsgált időszak során (a gépekre vonatkozó behozatali vám alóli mentesség, az adóköteles jövedelemből történő kétszeres levonás, az exportvám-visszatérítés) kiegyenlíthető támogatásnak minősülnek a szubvencióellenes alaprendelet rendelkezéseivel összhangban. Ezért a thaiföldi kormány ezen állítását el kellett utasítani.

               (46)

               A panaszosok egyike azzal érvelt, hogy egyes támogatások, különösen a társasági adó alóli menteség rendszerét rövidebb időre kellett volna alkalmazni. Ezt az állítást is el kellett utasítani, mivel az exportáló gyártók közül egyik sem részesült e rendszer kedvezményéből a vizsgált időszak alatt.

               (47)

               A kárral kapcsolatos szempontok tekintetében egyik érdekelt fél sem nyújtott be észrevételeket.

               (48)

               Következtetésképpen egy érdekelt féltől sem érkezett arra vonatkozó észrevétel, amely kétségbe vonná azokat a megállapításokat, hogy nincs szükség védintézkedésekre.

               (49)

               A fentiekre tekintettel a Bizottság ezért azt a következtetést vonja le, hogy a Thaiföldről származó tisztított tereftálsavnak és sóinak az Unióba irányuló behozatalára vonatkozó szubvencióellenes eljárást szubvencióellenes intézkedések elrendelése nélkül meg kell szüntetni,

         ELFOGADTA EZT A HATÁROZATOT:
   Egyetlen cikk
   A Thaiföldről származó és jelenleg az ex 2917 36 00 KN-kód alá besorolt, legalább 99,5 tömegszázalékos tisztaságú tereftálsav és sói behozatalára vonatkozó szubvencióellenes eljárás megszűnik.

      Kelt Brüsszelben, 2011. január 19-én.

            a Bizottság részéről

            az elnök

         José Manuel BARROSO

      (1)  HL L 188., 2009.7.18., 93. o.

      (2)  HL C 313., 2009.12.22., 22. o.

      (3)  HL C 313., 2009.12.22., 17. o.

      (4)  A Hivatalos lap 22-ik oldalán található.


title: 2011/666/CFSP: A Tanács 2011/666/KKBP határozata ( 2011. október 10. ) a Fehéroroszországgal szembeni korlátozó intézkedésekről szóló 2010/639/KKBP határozat módosításáról

text:
               11.10.2011

               HU

               Az Európai Unió Hivatalos Lapja

               L 265/17

         A TANÁCS 2011/666/KKBP HATÁROZATA
   (2011. október 10.)
   a Fehéroroszországgal szembeni korlátozó intézkedésekről szóló 2010/639/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2010. október 25-én elfogadta az egyes fehérorosz tisztviselőkkel szembeni korlátozó intézkedésekről szóló 2010/639/KKBP határozatot (1).

               (2)

               A 2010/639/KKBP határozat felülvizsgálata alapján a korlátozó intézkedéseket 2012. október 31-ig meg kell hosszabbítani.

               (3)

               A fehéroroszországi helyzet súlyosságára tekintettel további személyeket kell felvenni a 2010/639/KKBP határozat IIIA. mellékletében szereplő, korlátozó intézkedések hatálya alá tartozó személyek és szervezetek jegyzékébe.

               (4)

               Továbbá a fenti határozat IIIA. mellékletében foglalt jegyzékben szereplő egyes személyekkel és egy szervezettel kapcsolatos adatokat naprakésszé kell tenni.

               (5)

               A 2010/639/KKBP határozat szerinti pénzeszköz-befagyasztás alóli mentességet kell bevezetni annak biztosítása érdekében, hogy az uniós vállalkozások ne legyenek eltiltva a jegyzékbe vett szervezetek jegyzékbe vételét megelőzően megkötött szerződések értelmében e szervezetektől az uniós vállalkozások részére járó pénzeszközök visszanyerésétől.

               (6)

               A 2010/639/KKBP határozatot ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2010/639/KKBP határozat a következőképp módosul:

               (1)

               A 3. cikk a következő bekezdéssel egészül ki:
               „(3)   A 2. cikk (1) bekezdése nem akadályozza meg a jegyzékbe vett természetes vagy jogi személyt, szervezetet vagy szervet abban, hogy a jegyzékbe vétele előtt kötött szerződés szerinti fizetési kötelezettségének eleget tegyen, feltéve, hogy az érintett tagállam megállapította, hogy a kifizetést – akár közvetlenül, akár közvetve – nem a 2. cikk (1) bekezdésében említett természetes vagy jogi személy, szervezet vagy szerv kapja.”;

               (2)

               A 7. cikk (2) bekezdése helyébe a következő szöveg lép:
               „(2)   Ezt a határozatot 2012. október 31-ig kell alkalmazni. A határozatot folyamatosan felül kell vizsgálni. Ha a Tanács úgy ítéli meg, hogy a határozat céljai nem valósultak meg, úgy azt meg kell hosszabbítani, vagy adott esetben módosítani kell.”.

         2. cikk
   A 2010/639/KKBP határozat IIIa. mellékletében meghatározott jegyzéket ki kell egészíteni az e határozat I. mellékletében felsorolt személyekkel.
   3. cikk
   A 2010/639/KKBP határozat IIIA. mellékletében az alábbi személyekre, illetve szervezetre vonatkozó bejegyzések helyébe az e határozat II. mellékletében szereplő vonatkozó bejegyzések lépnek:

               1.

               Mazouka Siarhei

               2.

               Bazanau, Aliaksandr Viktaravich

               3.

               Peftiev Vladimir

               4.

               Ipatau, Vadzim Dzmitryevich

               5.

               Bushnaia, Natallia Uladzimirauna

               6.

               Bushchyk, Vasil Vasilievich

               7.

               Katsuba, Sviatlana Piatrouna

               8.

               Kisialiova, Nadzeia Mikalaeuna

               9.

               Padaliak, Eduard Vasilievich

               10.

               Rakhmanava, Maryna Iurievna

               11.

               Shchurok, Ivan Antonavich

               12.

               Sport-Pari

               13.

               Shadryna, Hanna Stanislavauna.

         4. cikk
   Ez a határozat az elfogadásának napján lép hatályba.

      Kelt Luxembourgban, 2011. október 10-én.

            a Tanács részéről

            az elnök

         C. ASHTON

      (1)  HL L 280., 2010.10.26., 18. o.

      I. MELLÉKLET

         A 2. cikkben említett személyek

                  Név
                  A fehérorosz változat angol és magyar átírása Az orosz változat angol és magyar átírása

                  Név
                  (fehérorosz változat)

                  Név
                  (orosz változat)

                  Születési hely és idő

                  Tisztség

                  1.

                  Kamisarau, Valery Mikalayevich
                  (Kamiszarav, Valerij Mikalajevics)
                  Komissarov, Valeri Nikolaevich
                  (Komisszarov, Valerij Nyikolajevics)

                  Камiсараў Валерый Мiкалаевiч

                  Комиссаров Валерий Николаевич

                  A Minszki Városi Bíróság bírája. Tárgyalásvezető bíróként elutasította a Dmitrij Daskevics, Eduard Lobov, Alekszandr Otroscsenkov, Dmitrij Novik és Alekszandr Molcsanov politikai és civil társadalmi aktivistákkal szembeni ítéletek elleni fellebbezéseket. E tárgyalások a büntetőeljárási törvénykönyv rendelkezéseinek egyértelmű megsértését jelentették.

                  2.

                  Stsiapurka, Uladzimir Mikhailavich
                  (Szcjapurka, Uladzimir Mihajlavics)
                  Stepurko, Vladimir Mikhailovich
                  (Sztyepurko, Vlagyimir Mihajlovics)

                  Сцяпурка Уладзiмiр Мiхайлавiч

                  Степурко Владимир Михайлович

                  A Minszki Városi Bíróság bírája. Tárgyalásvezető bíróként elutasította az Irina Kalip, Szergej Marcelev, Pavel Szeverinyec, Dmitrij Bondarenko, Dmitrij Doronyin, Szergej Kazakov, Vlagyimir Loban, Vitalij Macukevics, Jevgenyij Szekret és Oleg Fedorkevics politikai és civil társadalmi aktivistákkal szembeni ítéletek elleni fellebbezéseket. E tárgyalások a büntetőeljárási törvénykönyv rendelkezéseinek egyértelmű megsértését jelentették.

                  3.

                  Khrypach, Siarhei Fiodaravich
                  (Hripacs, Szjarhej Fjodaravics)
                  Khripach, Sergei Fiodorovich
                  (Hripacs, Szergej Fedorovics)

                  Хрыпач Сяргей Фёдаравiч

                  Хрипач Сергей Федорович

                  A Minszki Városi Bíróság bírája. Tárgyalásvezető bíróként elutasította az Andrej Szannikov, Nyikolaj Sztatkevics, Dmitrij Usz és Vlagyimir Nyeklajev volt elnökjelöltekkel, az Andrej Dmitrijev, Ilja Vasziljevics, Fjodor Mirzajanov, Oleg Gnedcsik, Vlagyimir Jerjomenok, Andrej Poznyak, Alekszandr Klaszkovszkij, Alekszandr Kvetkevics, Artyem Gribkov és Dmitrij Bulanov politikai és civil társadalmi aktivistákkal, továbbá ülnökként a Dmitrij Daskevics, Eduard Lobov, Alekszandr Otroscsenkov, Dmitrij Novik és Alekszandr Molcsanov politikai és civil társadalmi aktivistákkal szembeni ítéletek elleni fellebbezéseket. E tárgyalások a büntetőeljárási törvénykönyv rendelkezéseinek egyértelmű megsértését jelentették.

                  4.

                  Nazaranka, Vasil Andreyevich
                  (Nazaranka, Vaszil Andrejevics)
                  Nazarenko, Vasili Andreevich
                  (Nazarenko, Vaszilij Andrejevics)

                  Назаранка Васiль Андрэевiч

                  Назаренко Василий Андреевич

                  A Minszki Városi Bíróság bírája. Tárgyalásvezető bíróként elutasította a Vaszilij Parfenkov politikai és civil társadalmi aktivistával, továbbá ülnökként a Dmitrij Daskevics és Eduard Lobov politikai és civil társadalmi aktivistákkal szembeni ítéletek elleni fellebbezéseket. E tárgyalások a büntetőeljárási törvénykönyv rendelkezéseinek egyértelmű megsértését jelentették.

                  5.

                  Kamarouskaya, Volha Paulauna
                  (Kamarovszkaja, Volha Pavlavna)
                  Komarovskaia, Olga Pavlovna
                  (Komarovszkaja, Olga Pavlovna)

                  Камароўская Вольга Паўлаўна

                  Комаровская Ольга Павловна

                  A Minszki Városi Bíróság bírája. Ülnökként elutasította az Andrej Szannikov volt elnökjelölttel, továbbá az Irina Kalip, Szergej Marcelev, Pavel Szeverinyec, Alekszandr Otroscsenkov, Dmitrij Novik, Alekszandr Molcsanov, Ilja Vasziljevics, Fjodor Mirzajanov, Oleg Gnedcsik, Vlagyimir Jerjomenok, Dmitrij Doronyin, Szergej Kazakov, Vlagyimir Loban, Vitalij Macukevics, Jevgenyij Szekret és Oleg Fedorkevics politikai és civil társadalmi aktivistákkal szembeni ítéletek elleni fellebbezéseket. E tárgyalások a büntetőeljárási törvénykönyv rendelkezéseinek egyértelmű megsértését jelentették.

                  6.

                  Zaitsava, Viktoryia Henadzeuna
                  (Zajcava, Viktorija Henadzevna)
                  Zaitseva, Viktoria Gennadievna
                  (Zajceva, Viktorija Gennagyevna)

                  Зайцава Вiкторыя Генадзеўна

                  Зайцева Виктория Геннадьевна

                  A Minszki Városi Bíróság bírája. Ülnökként elutasította az Andrej Szannikov volt elnökjelölttel, továbbá az Ilja Vasziljevics, Fjodor Mirzajanov, Oleg Gnedcsik és Vlagyimir Jerjomenok politikai és civil társadalmi aktivistákkal szembeni ítéletek elleni fellebbezéseket. A tárgyalás a büntetőeljárási törvénykönyv rendelkezéseinek egyértelmű megsértését jelentette.

                  7.

                  Unukevich, Tamara Vasileuna
                  (Unukevics, Tamara Vaszilevna)
                  Vnukevich, Tamara Vasilievna
                  (Vnukevics, Tamara Vasziljevna)

                  Унукевiч Тамара Васiлеўна

                  Внукевич Тамара Васильевна

                  A Minszki Városi Bíróság bírája. Ülnökként elutasította az Irina Kalip, Szergej Marcelev és Pavel Szeverinyec politikai és civil társadalmi aktivistákkal szembeni ítéletek elleni fellebbezéseket. A tárgyalás a büntetőeljárási törvénykönyv rendelkezéseinek egyértelmű megsértését jelentette.

                  8.

                  Krot, Ihar Uladzimiravich
                  (Krot, Ihar Uladzimiravics)
                  Krot, Igor Vladimirovich
                  (Krot, Igor Vlagyimirovics)

                  Крот Iгар Уладзiмiравiч

                  Крот Игорь Владимирович

                  A Minszki Városi Bíróság bírája. Ülnökként elutasította a Vaszilij Parfenkov politikai és civil társadalmi aktivistával szembeni ítélet elleni fellebbezést. A tárgyalás a büntetőeljárási törvénykönyv rendelkezéseinek egyértelmű megsértését jelentette.

                  9.

                  Khrobastau, Uladzimir Ivanavich
                  (Hrobasztav, Uladzimir Ivanavics)
                  Khrobostov, Vladimir Ivanovich
                  (Hrobosztov, Vlagyimir Ivanovics)

                  Хробастаў Уладзiмiр Iванавiч

                  Хробостов Владимир Иванович

                  A Minszki Városi Bíróság bírája. Ülnökként elutasította a Vaszilij Parfenkov politikai és civil társadalmi aktivistával szembeni ítélet elleni fellebbezést. A tárgyalás a büntetőeljárási törvénykönyv rendelkezéseinek egyértelmű megsértését jelentette.

                  10.

                  Ihnatovich-Mishneva, Liudmila
                  (Ihnatovics-Misnyeva, Ljudmila)
                  Ignatovich-Mishneva, Liudmila
                  (Ignatovics-Misnyeva, Ljudmila)

                  Iгнатовiч-Мiшнева Людмiла

                  Игнатович-Мишнева Людмила

                  A Minszki Városi Bíróságnak a Dmitrij Daskeviccsel és Eduard Lobovval, a Molodoj Front (Ifjúsági Front) aktivistáival szembeni ítélet elleni fellebbezéssel foglalkozó ügyésze. A tárgyalás a büntetőeljárási törvénykönyv rendelkezéseinek egyértelmű megsértését jelentette.

                  11.

                  Yarmalitski, Siarhei Uladzimiravich
                  (Jarmalicki, Szjarhej Uladzimiravics)
                  Ermolitski, Sergei Vladimirovich
                  (Yermolitski, Sergei Vladimirovich)
                  (Jermolickij, Szergej Vlagyimirovics)

                  Ярмалiцкi Сяргей Уладзiмiравiч

                  Ермолицкий Сергей Владимирович

                  A sklovi börtöntábor igazgatója. Felelős a fogvatartottakkal szembeni embertelen bánásmódért, valamint Nyikolaj Sztatkevics volt elnökjelölt (akit a 2010. december 19-i események miatt zártak börtönbe) és más foglyok zaklatásáért.

                  12.

                  Kavaliou, Aliaksandr Mikhailavich
                  (Kavaljov, Aljakszandr Mihajlavics)
                  Kovalev, Aleksandr Mikhailovich
                  (Kovaljov, Alekszandr Mihajlovics)

                  Кавалёў Аляксандр Мiхайлавiч

                  Ковалёв Александр Михайлович

                  A horki börtöntábor igazgatója. Felelős a fogvatartokkal szembeni embertelen bánásmódért, külösen Dmitrij Daskevics civil társadalmi aktivista (akit a 2010. december 19-i választások, valamint a civil társadalommal és a demokratikus ellenzékkel szembeni kemény rendőrségi intézkedések kapcsán zártak börtönbe) zaklatásáért és kínzásáért.

                  13.

                  Paluyan, Uladzimir Mikalayevich
                  (Palujan, Uladzimir Mikalajevics)
                  Paluyan, Vladimir Nikolaevich
                  (Polujan, Vlagyimir Nyikolajevics)

                  Палуян Уладзiмiр Мiкалаевiч

                  Полуян Владимир Николаевич

                  A Hrodnai terület Karelicsi járásában található Nekrasevicsi falu
                  1961

                  Adó- és vámügyi miniszter. Ő felügyeli az Alesz Bjaljackival szemben adókijátszás címén folyó bűnügyi eljárást segítő adóhatóságokat. Bjaljacki tevékenyen részt vett azon személyek védelmében és a részükre történő segítségnyújtásban, akik szenvedő alanyai voltak a 2010. december 19-i választásokat követő elnyomásnak, valamint a civil társadalommal és a demokratikus ellenzékkel szembeni kemény rendőrségi intézkedéseknek.

                  14.

                  Kornau, Uladzimir Uladzimiravich
                  (Kornav, Uladzimir Uladzimiravics)
                  Kornov, Vladimir Vladimirovich
                  (Kornov, Vlagyimir Vlagyimirovics)

                  Корнаў Уладзiмiр Уладзiмiравiч

                  Корнов Владимир Владимирович

                  A Minszki Városi Bíróság bírája, aki engedélyezte a Bjaljacki ügyvédje által benyújtott fellebbezés elutasítását. Bjaljacki tevékenyen részt vett azon személyek védelmében és a részükre történő segítségnyújtásban, akik szenvedő alanyai voltak a 2010. december 19-i választásokat követő elnyomásnak, valamint a civil társadalommal és a demokratikus ellenzékkel szembeni kemény rendőrségi intézkedéseknek.

                  15.

                  Shastakou Maksim Aleksandrauvich
                  (Shastakou Maksim Aleksandravich, Shastakou Maxim Aleksandrauvich, Shastakou Maxim Aleksandravich, Shastakou Maxsim Aleksandrauvich, Shastakou Maxsim Aleksandrauvich) (Sasztakov, Makszim Alekszandravics)
                  Shestakov, Maksim Aleksandrovich (Sesztakov, Makszim Alekszandrovics)

                  Шастакоў Максiм Александравiч

                  Шестаков Максим Александрович

                  A minszki Pervomajszkij Kerületi Bíróságon a Bjaljackival szembeni ügyet előadó ügyész, miután Bjaljacki kérvényt nyújtott be a bírósághoz a fogva tartásával kapcsolatban. Bjaljacki tevékenyen részt vett azon személyek védelmében és a részükre történő segítségnyújtásban, akik szenvedő alanyai voltak a 2010. december 19-i választásokat követő elnyomásnak, valamint a civil társadalommal és a demokratikus ellenzékkel szembeni kemény rendőrségi intézkedéseknek.

                  16.

                  Herasimovich Volha Ivanavna
                  (Heraszimovics, Volha Ivanavna)
                  (Herasimovich Volha Ivanovna)
                  (Heraszimovics, Volha Ivanovna)
                  Gerasimovich Olga Ivanovna
                  (Geraszimovics, Olga Ivanovna)

                  Герасiмовiч Вольга Иванаўна
                  (Герасiмовiч Вольга Иваноўна)

                  Герасимович Ольга Ивановна

                  A Minszki Városi Bíróságon a Bjaljackival szembeni ügyet előadó ügyész, miután Bjaljacki kérvényt nyújtott be a bírósághoz a fogva tartásával kapcsolatban. Bjaljacki tevékenyen részt vett azon személyek védelmében és a részükre történő segítségnyújtásban, akik szenvedő alanyai voltak a 2010. december 19-i választásokat követő elnyomásnak, valamint a civil társadalommal és a demokratikus ellenzékkel szembeni kemény rendőrségi intézkedéseknek.

      II. MELLÉKLET

         Az 3. cikkben említett személyek és szervezetek

                  Nevek:
                  a fehérorosz változat angol és magyar átírása;
                  az orosz változat angol és magyar átírása

                  Név fehéroroszul

                  Név oroszul

                  Születési hely és idő

                  Korábbi tisztség

                  1.

                  Mazouka, Kiryl Viktaravich [Mazovka, Kiril Viktaravics]
                  Mazovka, Kirill Viktorovich [Mazovka, Kiril Viktorovics]

                  Мазоўка Кiрыл Вiктаравiч

                  Мазовка Кирилл Викторович

                  A Daskevics–Lobov-ügy ügyésze. Az ügy végén Dimitrij Daskevicset és Eduard Lobovot, a Molodoj Front (Ifjúsági Front) aktivistáit „huliganizmus” vádjával több év fegyházbüntetésre ítélték. Daskevics és Lobov bebörtönzésének valódi oka az volt, hogy tevékenyen részt vettek a 2010. decemberi választási kampányban, melynek során az ellenzék egyik jelöltjét támogatták.

                  2.

                  Bazanau, Aliaksandr Viktaravich [Bazanav, Aljakszandr Viktaravics]
                  Bazanov, Aleksandr Viktorovich [Bazanov, Alekszandr Viktorovics]

                  Базанаў Аляскандр Вiктаравiч

                  Базанов Александр Викторович

                  Kazahsztán, 1962.11.26.

                  Az Elnöki Hivatal információs és analitikai központjának igazgatója.

                  3.

                  Peftiev Vladimir [Peftijev, Vladzsimir]
                  Peftiev Vladimir Pavlovich [Peftijev, Vlagyimir Pavlovics]

                  Пефцiеў Уладзiмiр Паўлавiч

                  Пефтиев Владимир Павлович

                  1957. július 1., Berdjanszk (Zaporozsszkaja Oblaszty), Ukrajna, jelenlegi útlevelének száma: MP2405942.

                  Alekszandr Lukasenkóval, Viktor Lukasenkóval és Dimitrij Lukasenkóval kapcsolatban álló személy. Lukasenko elnök gazdasági tanácsadója és a Lukasenko-rezsim egyik fő pénzügyi támogatója. A Beltechexport, a védelmi vonatkozású termékek egyik legnagyobb fehérorosz exportőr/importőr vállalatának többségi részvényese és közgyűlésének elnöke.

                  4.

                  Ipatau, Vadzim Dzmitryevich [Ipatav, Vadzim Dzmitrijevics]
                  Ipatov, Vadim Dmitrievich [Ipatov, Vagyim Dmitrijevics]

                  Iпатаў Вадзiм Дзмiтрыевiч

                  Ипатов Вадим Дмитриевич

                  A központi választási bizottság alelnöke. A központi választási bizottság tagjaként másokkal együtt felelős a nemzetközi választási normáknak a 2010. december 19-i elnökválasztáson való megsértéséért.

                  5.

                  Bushnaia, Natallia Uladzimirauna (Bushnaya, Natallia Uladzimirauna) [Busnaja, Natallja Uladzimiravna]
                  Bushnaia, Natalia Vladimirovna (Bushnaya, Natalya Vladimirovna) [Busnaja, Natalja Vlagyimirovna]

                  Бушная Наталля Уладзiмiраўна

                  Бушная, Наталья Владимировна

                  1953, Mahiljov

                  A központi választási bizottság tagja. A központi választási bizottság tagjaként másokkal együtt felelős a nemzetközi választási normáknak a 2010. december 19-i elnökválasztáson való megsértéséért.

                  6.

                  Bushchyk, Vasil Vasilievich [Buscsik, Vaszil Vasziljevics]
                  Bushchik, Vasili Vasilievich [Buscsik, Vaszilij Vasziljevics]

                  Бушчык Васiль Васiльевiч

                  Бущик, Василий Васильевич

                  A központi választási bizottság tagja. A központi választási bizottság tagjaként másokkal együtt felelős a nemzetközi választási normáknak a 2010. december 19-i elnökválasztáson való megsértéséért.

                  7.

                  Katsuba, Sviatlana Piatrouna [Kacuba, Szvjatlana Pjatrovna]
                  Katsubo, Svetlana Petrovna [Kacubo, Szvetlana Petrovna]

                  Кацуба Святлана Пятроўна

                  Кацубо, Светлана Петровна

                  A központi választási bizottság tagja. A központi választási bizottság tagjaként másokkal együtt felelős a nemzetközi választási normáknak a 2010. december 19-i elnökválasztáson való megsértéséért.

                  8.

                  Kisialiova, Nadzeia Mikalaeuna (Kisyaliova, Nadzeya Mikalaeuna) [Kiszjaljova, Nadzeja Mikalajevna]
                  Kiseleva, Nadezhda Nikolaevna [Kiszeleva, Nagyezsda Nyikolajevna]

                  Кiсялёва Надзея Мiкалаеўна

                  Киселева, Надежда Николаевна

                  A központi választási bizottság tagja. A központi választási bizottság tagjaként másokkal együtt felelős a nemzetközi választási normáknak a 2010. december 19-i elnökválasztáson való megsértéséért.

                  9.

                  Padaliak, Eduard Vasilievich (Padalyak, Eduard Vasilyevich) [Padaljak, Eduard Vaszilevics]
                  Podoliak, Eduard Vasilievich (Podolyak, Eduard Vasilyevich) [Podoljak, Eduard Vasziljevics]

                  Падаляк Эдуард Васiльевiч

                  Подоляк, Эдуард Васильевич

                  A központi választási bizottság tagja. A központi választási bizottság tagjaként másokkal együtt felelős a nemzetközi választási normáknak a 2010. december 19-i elnökválasztáson való megsértéséért.

                  10.

                  Rakhmanava, Maryna Iurievna [Rahmanava, Marina Jurjevna]
                  Rakhmanova, Marina Iurievna [Rahmanova, Marina Jurjevna]

                  Рахманава Марына Юр’еўна

                  Рахманова, Марина Юрьевна

                  A központi választási bizottság tagja. A központi választási bizottság tagjaként másokkal együtt felelős a nemzetközi választási normáknak a 2010. december 19-i elnökválasztáson való megsértéséért.

                  11.

                  Shchurok, Ivan Antonavich [Scsurok, Ivan Antonavics]
                  Shchurok, Ivan Antonovich [Scsurok, Ivan Antonovics]

                  Шчурок Iван Антонавiч

                  Щурок, Иван Антонович

                  A központi választási bizottság tagja. A központi választási bizottság tagjaként másokkal együtt felelős a nemzetközi választási normáknak a 2010. december 19-i elnökválasztáson való megsértéséért.

                  12.

                  Sport-Pari [Szport-Pari]

                  „ЗАО Спорт- пари” (оператор республиканской лотереи)

                  E szervezet felett Vlagyimir Peftijev gyakorol ellenőrzést Dimitrij Alekszandrovics Lukasenkóval együtt azáltal, hogy az utóbbi ellenőrzése alatt áll az Elnöki Sportklub, amely kötelező többségi állami részvénytulajdonnal rendelkezik a „Szport-Pari”-ban.

                  13.

                  Shadryna, Hanna Stanislavauna [Sadrina, Hanna Sztanyiszlavavna]
                  Shadrina, Anna Stanislavovna [Sadrina, Anna Sztaniszlavovna]

                  Шадрына Ганна Станiславаўна

                  Шадрина Анна Станиславовна

                  A „Sovietskaia Belarus” újság főszerkesztője.


title: Az Európai Központi Bank határozata (2004. április 22.) az Európai Központi Bank tőkerészesedéseinek a nemzeti központi bankok közötti átruházásáról, illetve a befizetett tőke módosításáról szóló szabályok megállapításáról (EKB/2004/7)

text:
               9.6.2004

               HU

               Az Európai Unió Hivatalos Lapja

               L 205/9

      AZ EURÓPAI KÖZPONTI BANK HATÁROZATA

   (2004. április 22.)
   az Európai Központi Bank tőkerészesedéseinek a nemzeti központi bankok közötti átruházásáról, illetve a befizetett tőke módosításáról szóló szabályok megállapításáról
   (EKB/2004/7)
   (2004/504/EK)
   AZ EURÓPAI KÖZPONTI BANK KORMÁNYZÓTANÁCSA,
   tekintettel a Központi Bankok Európai Rendszere és az Európai Központi Bank alapokmányára és különösen annak 28.5. cikkére,
   mivel:

               (1)

               Az Európai Központi Bank (EKB) kibővített tőkejegyzési kulcsában az egyes nemzeti központi bankokhoz (NKB-k) rendelt súlyoknak (a továbbiakban: tőkejegyzési kulcs és tőkejegyzésikulcs-súlyok) a nemzeti központi bankoknak az Európai Központi Bank tőkejegyzési kulcsában való százalékos részesedéséről szóló, 2004. április 22-i EKB/2004/5 határozatban (1) meghatározott módosítása szükségessé teszi, hogy a Kormányzótanács meghatározza a tőkerészesedéseknek azon NKB-k közötti átruházásáról szóló szabályokat, amelyek 2004. április 30-án a Központi Bankok Európai Rendszerének (KBER) részét képezik, annak biztosítása céljából, hogy e részesedések megoszlása megfeleljen az elvégzett módosításoknak.

               (2)

               A Česká národní banka, az Eesti Pank, a Central Bank of Cyprus, a Latvijas Banka, a Lietuvos bankas, a Magyar Nemzeti Bank, a Bank Ċentrali ta’ Malta/Central Bank of Malta, a Narodowy Bank Polski, a Banka Slovenije és a Národná banka Slovenska (a továbbiakban: a csatlakozó országok NKB-jai) csak 2004. május 1-jén válnak a KBER részeivé, ami azt jelenti, hogy a tőkerészesedéseknek az alapokmány 28.5. cikke szerinti átruházása nem alkalmazandó a csatlakozó országok NKB-jai esetében.

               (3)

               Az Európai Központi Bank tőkéjének a részt vevő nemzeti központi bankok részéről történő befizetéséhez szükséges intézkedések megállapításáról szóló, 2004. április 22-i EKB/2004/6 határozat (2) előírja, hogy az eurót elfogadott tagállamok NKB-jai (a továbbiakban: részt vevő NKB-k) milyen módon és mértékben kötelesek befizetni az EKB tőkéjét a kibővített tőkejegyzési kulcsra tekintettel. Az Európai Központi Bank tőkéjének az euróövezeten kívüli nemzeti központi bankok részéről történő befizetéséhez szükséges intézkedések meghatározásáról szóló, 2004. április 23-i EKB/2004/10 határozat (3) meghatározza azon százalékos mértéket, amelyet az eurót 2004. május 1-jén még be nem vezetett tagállamok NKB-jai (a továbbiakban: euróövezeten kívüli NKB-k) kötelesek befizetni 2004. május 1-jén tekintettel a kibővített tőkejegyzési kulcsra.

               (4)

               A részt vevő NKB-k az Európai Központi Bank tőkéjének a részt vevő nemzeti központi bankok részéről történő befizetéséhez szükséges intézkedések megállapításáról szóló, 2003. december 18-i EKB/2003/18 határozat (4) alapján befizették az EKB jegyzett tőkéjében való részesedésüket. Tekintettel erre a tényre, az EKB/2004/6 határozat 2. cikke előírja, hogy az adott esettől függően vagy a részt vevő NKB utalja át a fennmaradó összeget az EKB számára, vagy az EKB utalja vissza a különbség összegét a részt vevő NKB számára annak érdekében, hogy az EKB/2004/6 határozat 1. cikkének táblázatában feltüntetett összegek befizetése teljesüljön. Hasonlóképpen, a Danmarks Nationalbank, a Sveriges Riksbank és a Bank of England az Európai Központi Bank tőkéjének a részt vevő nemzeti központi bankok részéről történő befizetéséhez szükséges intézkedések megállapításáról szóló, 2003. december 19-i EKB/2003/18 határozat (5) alapján befizették az EKB jegyzett tőkéjében való részesedésüket. Tekintettel erre a tényre, az EKB/2004/10 határozat 2. cikkének (1) bekezdése előírja, hogy az adott esettől függően ez a három NKB átutalja a fennmaradó összeget az EKB számára, vagy a különbség összegét visszakapja az EKB-tól annak érdekében, hogy az EKB/2004/10 1. cikkének táblázatában szereplő összegek befizetése teljesüljön. Az EKB/2004/10 határozat 2. cikkének (2) bekezdése előírja, hogy a csatlakozó országok NKB-jai kötelesek átutalni ugyanazon határozat 1. cikkének táblázatában a nevük mellett feltüntetett összegeket,

         A KÖVETKEZŐKÉPPEN HATÁROZOTT:
   1. cikk
   A tőkerészesedések átutalása
   Tekintettel az EKB tőkéjében lévő azon részesedésre, amelyekkel a részt vevő NKB-k, illetve a Danmarks Nationalbank, a Sveriges Riksbank és a Bank of England rendelkeznek 2004. április 30-án és az EKB tőkéjében lévő azon részesedésre, amelyekkel ezen NKB-k az EKB/2004/5 határozat 2. cikkében meghatározott tőkejegyzésikulcs-súlyok módosítása eredményeként 2004. május 1-jétől rendelkeznek, ezen NKB-k tőkerészesedéseiket egymás között átruházzák az EKB-n keresztül történő átadás útján annak biztosítása érdekében, hogy 2004. május 1-jén a tőkerészesedések felosztása megfelel a módosított súlyoknak. Ebből a célból, e cikk alapján és minden egyéb megkövetelhető alakiság és cselekmény nélkül, ezen NKB-k 2004. május 1-jén átadják vagy megkapják az EKB jegyzett tőkéjének az ezen határozat I. mellékletében található táblázat negyedik oszlopában a nevük mellett feltüntetett részét; a táblázatban a „+” jel jelzi az EKB által az NKB-nak átadandó tőkerészesedést, míg a „–” jel jelzi az NKB által az EKB-nak átadandó tőkerészesedést.
   2. cikk
   A befizetett tőke módosítása
   (1)   Figyelembe véve az EKB tőkéjének az egyes NKB-k által befizetett összegét (amennyiben van ilyen), illetve az EKB tőkéjének az NKB-k által 2004. május 1-jén a részt vevő NKB-k esetében az EKB/2004/6 határozat 1. cikke, míg az euróövezeten kívüli NKB-k esetében az EKB/2004/10 határozat 1. cikke szerint befizetendő összegét, az NKB-k 2004. május 3-án átutalják vagy megkapják az ezen határozat II. mellékletében található táblázat negyedik oszlopában a nevük mellett szereplő (euróban kifejezett) nettó összeget; a táblázatban a „+” jel jelzi az NKB által az EKB-nak átutalandó összeget, míg a „–” jel jelzi az EKB által az NKB-nak átutalandó összeget.
   (2)   2004. május 3-án az EKB és azon NKB-k, amelyek az (1) bekezdés alapján összeg átutalására kötelesek, külön utalják át az EKB és az ilyen NKB-k által az (1) bekezdés alapján fizetendő összegeknek a 2004. május 1. és 2004. május 3. közötti időszakra fizetendő kamat összegét. A kamatösszeg küldői és címzettjei megegyeznek azon összegek küldőivel és címzettjeivel, amelyek után kamatot kell fizetni.
   3. cikk
   Általános rendelkezések
   (1)   A 2. cikkben meghatározott átutalásokat a transzeurópai automatizált valós idejű bruttó elszámolási expressz átutalási rendszeren (TARGET) keresztül kell teljesíteni.
   (2)   Amennyiben egy NKB 2004. május 3-án nem rendelkezik a TARGET-hez való hozzáféréssel, a 2. cikkben meghatározott összegek átutalását 2003. május 3-án egy olyan számlán való jóváírással teljesíti, amelyet az EKB megfelelő időben megjelöl.
   (3)   A 2. cikk (2) bekezdése szerinti kamatok számítása napi szinten történik a 360 napos számítási módszer alapján a KBER által a legutolsó fő refinanszírozási műveletében alkalmazott marginális kamatlábbal megegyező kamatlábbal.
   (4)   Az EKB és a 2. cikk alapján átutalásra köteles NKB-k megfelelő időben kiadják az ilyen átutalások határidőben történő szabályszerű végrehajtásához szükséges utasításokat.
   4. cikk
   Záró rendelkezések
   Ez a határozat 2004. április 23-án lép hatályba.

      Kelt Frankfurt am Mainban, 2004. április 22-én.

            az EKB elnöke

         Jean-Claude TRICHET

      (1)  Lásd ennek a Hivatalos Lapnak az 5 oldalát.

      (2)  Lásd ennek a Hivatalos Lapnak az 7 oldalát.

      (3)  Lásd ennek a Hivatalos Lapnak az 19 oldalát.

      (4)  HL L 9., 2004.1.15., 29. o.

      (5)  HL L 9., 2004.1.15., 31. o.


title: A Tanács (KKBP) 2017/298 határozata (2017. február 17.) az Európai Unió közép-ázsiai különleges képviselője megbízatásának meghosszabbításáról

text:
               21.2.2017

               HU

               Az Európai Unió Hivatalos Lapja

               L 43/209

         A TANÁCS (KKBP) 2017/298 HATÁROZATA
   (2017. február 17.)
   az Európai Unió közép-ázsiai különleges képviselője megbízatásának meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 33. cikkére és a 31. cikkének (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2015. április 15-én elfogadta a Peter BURIAN-nak az Európai Unió közép-ázsiai különleges képviselőjévé (EUKK) történő kinevezéséről szóló (KKBP) 2015/598 határozatot (1). Az EUKK megbízatása 2017. február 28-án lejár.

               (2)

               Az EUKK megbízatását további 16 hónapra meg kell hosszabbítani.

               (3)

               Az EUKK megbízatását olyan helyzetben látja el, amely rosszabbodhat, és amely akadályozhatja az Unió külső tevékenységének tekintetében a Szerződés 21. cikkében meghatározott célkitűzések elérését,

         ELFOGADTA EZT A HATÁROZATOT:
   1. cikk
   Az Európai Unió különleges képviselője
   A Tanács 2018. június 30-ig meghosszabbítja Peter BURIAN, a közép-ázsiai EUKK megbízatását. A Tanács határozhat úgy, hogy az EUKK megbízatását korábban megszünteti a Politikai és Biztonsági Bizottság (PBB) értékelése és az Unió külügyi és biztonságpolitikai főképviselőjének (főképviselő) javaslata alapján.
   2. cikk
   Politikai célkitűzések
   Az EUKK megbízatása az Unió közép-ázsiai politikai célkitűzésein alapul. E célkitűzések az alábbiakat foglalják magukban:

               a)

               az Unió és a közép-ázsiai országok közötti jó és szoros kapcsolatok előmozdítása a vonatkozó megállapodásokban meghatározott közös értékek és érdekek alapján;

               b)

               a régióbeli stabilitás és a régió országai közötti együttműködés erősítéséhez való hozzájárulás;

               c)

               hozzájárulás a demokrácia, a jogállamiság, a felelősségteljes kormányzás, valamint az emberi jogok és az alapvető szabadságok tiszteletben tartásának erősítéséhez Közép-Ázsiában;

               d)

               a jelentős veszélyek – különösen az Uniót közvetlenül érintő konkrét problémák – kezelése;

               e)

               az Unió eredményességének és látható jelenlétének fokozása a régióban, többek között az egyéb érintett partnerekkel és nemzetközi szervezetekkel – például az Európai Biztonsági és Együttműködési Szervezettel (EBESZ) és az Egyesült Nemzetek Szervezetével (ENSZ) – való szorosabb együttműködésen keresztül.

         3. cikk
   Megbízatás
   (1)   E politikai célkitűzések megvalósítása érdekében az EUKK megbízatása a következő:

               a)

               az Unió átfogó politikai koordinációjának előmozdítása Közép-Ázsiában, valamint hozzájárulás az Uniónak a régióval fennálló külkapcsolatai következetességének biztosításához;

               b)

               a főképviselő nevében, az Európai Külügyi Szolgálattal (EKSZ) és a Bizottsággal együtt a Közép-Ázsiával folytatandó új partnerségről szóló uniós stratégia végrehajtási folyamatának figyelemmel kísérése és a megfelelő tanácsi következtetések, illetve ezt követően a Közép-Ázsiára vonatkozó uniós stratégia végrehajtása terén elért eredményekről szóló jelentések elkészítése, továbbá rendszeresen ajánlások és jelentések készítése a megfelelő tanácsi szerveknek;

               c)

               a Tanács segítése a Közép-Ázsiára vonatkozó átfogó politika továbbfejlesztésében;

               d)

               a Közép-Ázsiában bekövetkező politikai változások gondos figyelemmel kísérése a kormányokkal, parlamentekkel, igazságszolgáltatási szervekkel, a civil társadalommal és a médiával való szoros kapcsolatok kialakítása és fenntartása útján;

               e)

               Kazahsztán, Kirgizisztán, Tádzsikisztán, Türkmenisztán és Üzbegisztán ösztönzése a közös érdekű regionális kérdésekkel kapcsolatos együttműködésre;

               f)

               megfelelő kapcsolatok és együttműködés kialakítása a régió legfontosabb érintett szereplőivel, továbbá valamennyi érintett regionális és nemzetközi szervezettel;

               g)

               az emberi jogokért felelős EUKK-val együttműködve hozzájárulás az Unió emberi jogi politikájának, többek között az emberi jogokra vonatkozó uniós iránymutatásoknak – különösen a gyermekek és a fegyveres konfliktusok kapcsolatáról, továbbá a nők elleni erőszakról, valamint a nőkkel szembeni megkülönböztetés valamennyi formája elleni küzdelemről szóló uniós iránymutatásoknak, valamint a nőkről, a békéről és a biztonságról szóló 1325 (2000) ENSZ Biztonsági Tanács határozatával kapcsolatos uniós politikának – a régióban való végrehajtásához, többek között a fejlemények figyelemmel kísérése és az azokról tett jelentések, valamint az e tekintetben megfogalmazott ajánlások révén;

               h)

               hozzájárulás – az ENSZ-szel és az EBESZ-szel szoros együttműködésben – a konfliktusmegelőzéshez és -megoldáshoz a hatóságokkal és egyéb helyi szereplőkkel, úgymint nem kormányzati szervezetekkel, politikai pártokkal, kisebbségekkel, vallási csoportokkal és azok vezetőivel való kapcsolatok kialakítása útján;

               i)

               hozzájárulás a közös kül- és biztonságpolitika súlyos bűncselekmények – ezen belül a kábítószerek és az emberkereskedelem – elleni küzdelemre vonatkozó, valamint az energiabiztonsági, határbiztonsági, vízkészlet-gazdálkodási, környezetvédelmi és éghajlat-változási elemeinek megfogalmazásához Közép-Ázsia tekintetében;

               j)

               a regionális biztonság növelése Közép-Ázsia határain belül, az Afganisztánban való nemzetközi jelenlét csökkentésével összefüggésben.

         (2)   Az EUKK támogatja a főképviselő munkáját, és folyamatosan figyelemmel kíséri az Uniónak a régióban folyó valamennyi tevékenységét.
   4. cikk
   A megbízatás végrehajtása
   (1)   Az EUKK felel – a főképviselő felügyelete mellett – a megbízatás végrehajtásáért.
   (2)   A PBB kiemelt kapcsolatot tart fenn az EUKK-val, és egyben az EUKK elsődleges kapcsolattartója a Tanács felé. A PBB – a megbízatás keretein belül és a főképviselő hatáskörének sérelme nélkül – stratégiai iránymutatást és politikai irányítást nyújt az EUKK számára.
   (3)   Az EUKK szorosan együttműködik az EKSZ-szel és annak megfelelő szervezeti egységeivel.
   5. cikk
   Finanszírozás
   (1)   Az EUKK megbízatásával kapcsolatos kiadások fedezésére szánt pénzügyi referenciaösszeg a 2017. március 1-jétől2018. június 30-ig terjedő időszakra 1 195 000 EUR.
   (2)   A kiadásokat az Unió általános költségvetésére vonatkozó eljárásokkal és szabályokkal összhangban kell kezelni.
   (3)   A kiadások kezelése az EUKK és a Bizottság közötti szerződés tárgyát képezi. Az EUKK minden kiadásról köteles elszámolni a Bizottságnak.
   6. cikk
   A csoport létrehozása és összetétele
   (1)   Az EUKK megbízatása és a rendelkezésre bocsátott megfelelő pénzügyi eszközök keretein belül az EUKK felel csoportjának létrehozásáért. A csoportnak rendelkeznie kell a megbízatás által megkívánt, meghatározott politikai kérdésekre vonatkozó szakértelemmel. Az EUKK folyamatosan és haladéktalanul tájékoztatja a Tanácsot és a Bizottságot a csoport összetételéről.
   (2)   A tagállamok, az uniós intézmények és az EKSZ javaslatot tehetnek az EUKK munkáját segítő személyzet kirendelésére. Az ilyen kirendelt személyzet javadalmazását a küldő tagállam, a küldő uniós intézmény vagy az EKSZ fedezi. Az EUKK melletti munkavégzés céljára a tagállamok által az uniós intézményekhez vagy az EKSZ-hez kirendelt szakértőket is ki lehet küldeni. A szerződéses nemzetközi alkalmazottaknak valamely tagállam állampolgárságával kell rendelkezniük.
   (3)   A kirendelt személyzet minden tagja a küldő tagállam, a küldő uniós intézmény vagy az EKSZ közigazgatási fennhatósága alatt marad, és az EUKK megbízatásának érdekében jár el és végzi feladatát.
   (4)   Az EUKK személyzetét az EKSZ megfelelő szervezeti egységével vagy az uniós küldöttséggel egy helyen kell elhelyezni annak érdekében, hogy tevékenységeik összhangban álljanak és következetesek legyenek.
   7. cikk
   Az EUKK és az EUKK személyzete részére biztosított kiváltságok és mentességek
   Az EUKK küldetésének és az EUKK alkalmazottainak a feladataik elvégzéséhez és a zökkenőmentes működéshez szükséges kiváltságokról, mentességekről és egyéb garanciákról – adott esetben – a fogadó országokkal kell megállapodni. A tagállamok és az EKSZ minden ehhez szükséges támogatást megadnak.
   8. cikk
   Az EU-minősített adatok biztonsága
   Az EUKK és csoportjának tagjai tiszteletben tartják a 2013/488/EU tanácsi határozatban (2) megállapított biztonsági elveket és minimumszabályokat.
   9. cikk
   Az információkhoz való hozzáférés és logisztikai támogatás
   (1)   A tagállamok, a Bizottság, az EKSZ és a Tanács Főtitkársága biztosítja, hogy az EUKK minden releváns információhoz hozzáférjen.
   (2)   A régióban működő uniós küldöttségek és/vagy adott esetben a tagállamok logisztikai támogatást nyújtanak a régióban.
   10. cikk
   Biztonság
   Az EUKK – a Szerződés V. címe szerint az Unión kívül műveleti minőségben alkalmazott személyi állomány biztonságára vonatkozó uniós politikának megfelelően, valamint a megbízatásával és az illetékességéhez tartozó terület biztonsági helyzete alapján – a közvetlenül az irányítása alá tartozó személyzet biztonsága érdekében meghoz minden észszerű és megvalósítható intézkedést, elsősorban az alábbiakat:

               a)

               az EKSZ iránymutatása alapján biztonsági tervet dolgoz ki, amely többek között konkrét fizikai, szervezeti és eljárási biztonsági intézkedéseket tartalmaz, szabályozza a személyzet biztonságos bejutását az illetékességéhez tartozó területre és az illetékességéhez tartozó területen belüli biztonságos mozgását, továbbá kiterjed a biztonsági események kezelésére, valamint rendelkezik a misszió vészhelyzeti intézkedési és evakuálási tervéről;

               b)

               biztosítja, hogy az Unió területén kívülre telepített teljes személyi állomány rendelkezzen az illetékességéhez tartozó területen fennálló körülmények által megkövetelt, magas kockázat elleni biztosítással;

               c)

               biztosítja, hogy az Unión kívül telepítendő csoportjának valamennyi tagja – a helyi szerződéses személyzetet is beleértve – megfelelő, a misszió területének az EKSZ általi biztonsági minősítéséhez igazodó biztonsági képzésben részesüljön az említett területre való érkezése előtt vagy érkezésekor;

               d)

               biztosítja, hogy a rendszeres biztonsági értékeléseket követően tett valamennyi ajánlást végrehajtsák, valamint az elért eredményekről szóló jelentések és a megbízatás végrehajtásáról szóló jelentések keretében írásban beszámol a Tanácsnak, a főképviselőnek és a Bizottságnak ezen ajánlások végrehajtásáról és az egyéb biztonsági kérdésekről.

         11. cikk
   Jelentéstétel
   Az EUKK szóban és írásban rendszeresen jelentést tesz a főképviselőnek és a PBB-nek. Az EUKK szükség szerint a tanácsi munkacsoportoknak is jelentést tesz. A rendszeres jelentéseket a COREU-hálózaton keresztül kell terjeszteni. Az EUKK jelentést tehet a Külügyek Tanácsának. A Szerződés 36. cikkének megfelelően az Európai Parlament tájékoztatásába a különleges képviselőt is be lehet vonni.
   12. cikk
   Koordináció
   (1)   Az Unió politikai céljainak elérése érdekében az EUKK hozzájárul az Unió tevékenységeinek egységéhez, összhangjához és hatékonyságához, és elősegíti annak biztosítását, hogy valamennyi uniós eszközt és tagállami intézkedést koherens módon alkalmazzanak. Az EUKK tevékenységeit össze kell hangolni az EKSZ-nek az érintett földrajzi területtel foglalkozó szervezeti egységével és a Bizottsággal. Az EUKK rendszeresen tájékoztatja a tagállamok külképviseleteit és az Unió küldöttségeit.
   (2)   Az EUKK a helyszínen szoros kapcsolatot tart fenn a tagállamok külképviseleteinek érintett vezetőivel és az uniós küldöttségek vezetőivel. Ez utóbbiak minden tőlük telhetőt megtesznek annak érdekében, hogy az EUKK-nak megbízatása végrehajtásában segítséget nyújtsanak. Az EUKK a helyszínen lévő egyéb nemzetközi és regionális szereplőkkel is kapcsolatot tart.
   13. cikk
   Követelésekkel kapcsolatos segítségnyújtás
   Az EUKK és alkalmazottai segítséget nyújtanak a korábbi közép-ázsiai EUKK-k megbízatásával összefüggésben felmerült követelések és kötelezettségek kezeléséhez és ilyen céllal adminisztratív támogatást nyújtanak, valamint hozzáférést biztosítanak a vonatkozó iratokhoz.
   14. cikk
   Felülvizsgálat
   E határozat végrehajtását, valamint az Uniónak az érintett régióban történő egyéb hozzájárulásaival való összhangját rendszeresen felül kell vizsgálni. Az EUKK 2017. szeptember 30-ig az elért eredményekről szóló jelentést, 2018. március 31-ig pedig a megbízatás teljesítéséről szóló átfogó jelentést nyújt be a Tanácsnak, a főképviselőnek és a Bizottságnak.
   15. cikk
   Hatálybelépés
   Ez a határozat az elfogadásának napján lép hatályba.

      Kelt Brüsszelben, 2017. február 17-én.

            a Tanács részéről

            az elnök

         E. BARTOLO

      (1)  A Tanács (KKBP) 2015/598 határozata (2015. április 15.) az Európai Unió közép-ázsiai különleges képviselőjének kinevezéséről (HL L 99., 2015.4.16., 25. o.).

      (2)  A Tanács 2013/488/EU határozata (2013. szeptember 23.) az EU-minősített adatok védelmét szolgáló biztonsági szabályokról (HL L 274., 2013.10.15., 1. o.).